Source: https://dbonline.ro/baschet-csm-targoviste-dat-de-pamant-cu-sportul-studentesc-primul-joc-din-acest/
Timestamp: 2020-06-05 18:52:07+00:00

Document:
BASCHET | CSM Târgoviște a dat de pământ cu Sportul Studențesc în primul joc din acest an | DBONLINE
Acasă Sport BASCHET | CSM Târgoviște a dat de pământ cu Sportul Studențesc în...
BASCHET | CSM Târgoviște a dat de pământ cu Sportul Studențesc în primul joc din acest an
Echipa de baschet feminin a Clubului Sportiv Municipal Târgoviște a început cu dreptul faza a doua a Ligii I. În primul joc din acest an, formația antrenată de Cătălin Tănase a fost de neoprit în capitală, depășind Sportul Studențesc București, cu 112 – 49. Într-o dispută în care a pornit din postura de favorită, CSM a defilat și și-a arătat în fiecare sfert superioritatea (34-9, 31-11, 29-13, 28-16).
Aflată într-o formă foarte bună, Alexandra Ghiță, una dintre speranțele baschetului dâmbovițean, a fost de neoprit pe teren, iar la finalul întâlnirii a contabilizat un total de 25 de puncte. Alte marcatoare pentru CSM au mai fost Daiana Tănase (18 p), Laura Vaida (15), Carla Popescu (12), Teodora Dumitru (10), Claudia Cristea (10), Alina Chivu (9), Denisa Vati (8), Shanita Arnold (3) și Alexandra Robotin (2). Următorul joc pentru CSM Târgoviște va fi pe 28 ianuarie, pe teren propriu, în compania lui ACS KSE Târgu Secuiesc.

References: CSM 
 CSM 
 CSM 
 CSM 
 CSM 
 CSM